весели истории за Храна
Старец лежал на леглото си и чакал да дойде края му. Той бил заобиколен от своите близки. Малко преди да дойде неговият край, той събрал последните си сили и тихо прошепнал:
- Ще ви споделя една моя тайна...
Близките му се приближили по близо, за да го чуват.
- Преди да се оженя, имах всичко. - продължил старецът. Имах бързи коли, красиви жени, много пари... Приятелите ми, обаче, ме посъветваха да се оженя и да си създам семейство, за да имало един ден, кой да ми даде чаша вода, когато настъпи сетния ми час... Е, послушах техния съвет и замених момичетата със съпруга, шумните компании със спокойните вечери у дома, бирата с бебешка храна. Продадох своето Ферари и инвестирах в образованието на децата си... И така, ето ни тук! И, знаете ли какво?
- Какво? - попитали близките му.
- Ами, точно сега, не съм жаден...